Tirfurv

**Tirfurv** ew shap aswonadow a enep an tir  (ha terweythyow gweli an mor). Ma anjei ow hwarvos en lies sort a vynsow, tredh nebes metrow dhe gansow a gilometrow.

= Klassa tirfurvow =

Possybyl ew dhe glassa tirfurvow en niver a for'ow. Udn vor' ew herwydh an kerhydnedh lebma thew furvyes, po an ehen a garrek a ell delenwel myns ha shap an tirfurvow, po y deller herwydh processys tektonek.

= Kerhydnedh =

## Tirfurvow arvorek
(rag moy a vanylyon, y hweller an folen, tirfurvow arvorek)

Tirfurvow arvorek ew gwres gen ober an todnow, owth usya, treusperthi ha godhasa stoffow.

### Tirfurvow arvorek usyansek
Pedntir, kabmas, sawen ha stack ew ensamplow a dirfurvow war an kost gwres gen usyans.

San_Sebastian_aerea.jpg|skeusennik|Tiredh Donostia en Gwlas Baskek, ow tiskwedha kabmasow ha pednow tir
Zawn_east_of_Pednvounder_Beach_-_geograph.org.uk_-_1933877.jpg|skeusennik|Sawan ryb treth Pednvownder, Selevan
MerlinsCave.jpg|skeusennik|Fogow ogas dhe Dhintagell

### Tirfurvow arvorek godhasansek
Woja usyans, an mor a dreusberth tewes hag erel ha's godhasa, ow furvya trethow ha tavasow tewes. 

Loe_Bar,_with_The_Loe_on_the_left-geograph-4882237-by-David-Smith.jpg|skeusennik|Morlydn an Logh, Kernow
Angel_Road_Shodo_Island_Japan01s3.jpg|skeusennik|Tombolo en Nihon
53sitges.jpg|skeusennik|Groynys en Kataloni
Beach_cusps_at_Napatree_Point_(52404).jpg|skeusennik|Kuspow treth
NorthSaaremaaCoast.JPG|skeusennik|Keynow treth en Estoni


## Tirfurvow ryver
(rag moy a vanylyon, y hweller an folen tirfurvow ryver)

Processys a usyans ha godhasans haval dhe dirfurvow arvorek a hwer gen ryvers.
### Tirfurvow ryver usyansek

Tirfurvow usyansek tipek ew dowrlam, kownans ha kowbollow. 

ThePotThatWashesItself.jpg|skeusennik|Kowboll meur en Stat Evrek Nowydh
Russell_Falls_2.jpg|skeusennik|Dowrlam Russel en Tasmania, Ostrali, ow tiskwedhes level an garrek galish
Victoria_Falls,_Zimbabwe_04.jpg|skeusennik|Kownans en-dadn Dowrlam Victoria, tredh Zambi ha Zimbabwe

### Tirfurvow ryver godhasansek
E'n keth for', an ryver a dreusberth ha godhasa tewes ha leys war an fennva. Tirfurvow tipek ew livplen, delta ha heyl. 


Pasture_at_Talyrnau_-_geograph.org.uk_-_1098663.jpg|skeusennik|Livplen ha run an Dowr Dyfi yn Kembra
Ganges_River_Delta,_Bangladesh,_India.jpg|skeusennik|Delta Dowr Ganga en Eynda
Reflection_-_geograph.org.uk_-_459548.jpg|skeusennik|Tobmen ryb Castle Dyke, Konteth Lincoln
Estuary_in_Hayle_-_geograph.org.uk_-_1894160.jpg|skeusennik|Dowr Heyl, Kernow


## Tirfurvow rewlivek
(rag moy a vanylyon, y hweller an folen tirfurvow rewlivek)

Rewlivow ha lienyow rew a ell usya ha godhasa mynsow meur a stoff.
### Tirfurvow rewlivek usyansek
Ma rewlivow owth usya kobmow, nansow U, kribow ha kern.

1_lauterbrunnen_valley_2012b.jpg|300px|Nans Lauterbrunnen, Swistir
The_Snowdon_Horseshoe_from_Moel_Siabod_-_geograph.org.uk_-_144383.jpg|skeusennik|Horn margh an Wodhva dhort Moel Siabod
Sharp_Edge_(8365855538).jpg|Sharp Edge, Blencathra, Pow an Lydnyn


### Tirfurvow rewlivek godhasansek
Rewtinyow, brodnegi ha marianow ew tirfurvow godhasansek tipek kawsys gen rewlivow.

Boulder_Clay_Cliffs_-_geograph.org.uk_-_250110.jpg|Als arvorek a rewtinyow, Dinas Dinlle, Kembra
Drumlin_country_(21)_-_geograph.org.uk_-_760865.jpg|Brodnek en Wordhen north
Moraine_frontale_du_glacier_d%27Arcine.JPG|Pednmarian meur en Alpow Frynk


### Tirfurvow frosrewlivek
(rag moy a vanylyon, y hweller an folen frosrewlivans)
       
Ewedh, kemyskans a brocessys ryver ha rewliv a gaws tirfurvow frosrewlivek, pekar ha pollow kalter, leskargvaow hag ryvers plethys.


Braided_river_outwash_plain.jpg|Leskargva ha ryver plethys
Lómagnú_and_Skeiðarárjökull.jpg|Leskargva Skeiðarárjökull, Rewenys
Kettle-glacial-lake-form-isunngua-greenland.jpg|Poll kalter en Greunland

### Tirfurvow amalrewlivek
(rag moy a vanylyon, y hweller an folen amalrewlivans)

Tirfurvow amalrewlivek a hwer en telleryow a-ugh rewlivow (nunatakow) po ogas dhe rewlivow. Processys pekar ha ober rewi-teudhi a askor tirfurvow pekar ha radel, klusvaow ha dor patronyow.

Path_to_Broad_Crag_-_geograph.org.uk_-_994406.jpg|Klusva war bedn menedh en Pow an Lydnow
Alaska_patterned_ground_1973.jpg|Dor patronys en Alaska
Loch_Coire_Lagan_-_geograph.org.uk_-_2629326.jpg||Radel en Sgotlond


## Tirfurvow eolek
(rag moy a vanylyon, y hweller an folen tirfurvow eolek)

Ober an gwens a ell usya, treusperthi ha godhasa tewes ewedh.

### Tirfurvow eolek usyansek
Ober an gwens, ow hwytha tewes erbydn enep karrek a ell gul niver a dirfurvow, pekar ha meyn skavel gronek, ventifaktow ha yardangow.

Arbol_de_Piedra.jpg|Men usys gen an gwens
VentifactMojaveDesert031511.jpg|Ventifakt (men trihornek shapys gen ober an gwens), Difeythtir Mohave, Kaliforni
Yardangs_in_the_Tsaidam_Desert.jpg|Yardangow e'n Difeythtir Qaidam, China 
Dust storm in Spearman,Texas, 1935-04-14.jpg|Hager-awel polter en Teksas, 1935


### Tirfurvow eolek godhasansek
An gwens a guntel tewes rag gul breow gelwys tewydnow. Ma lies sort ha shap anodhans. 

Barkhane.jpg|Tewyn barghan
Rub'_al_Khali_(Arabian_Empty_Quarter)_sand_dunes_imaged_by_Terra_(EOS_AM-1).jpg|Skeusen loren a dewydnow seyf
Namib_desert_3.JPG|Tewyn steren ha pans dihwethans


= Tirfurvow tektonek =
(rag moy a vanylyon, y hweller an folen tirfurvow tektonek)

Gwayans an plattys tektonek a wra tirfurvow meur ha bian, ow krog war aga theller komparek dhe emlow dyffrans.

## Tirfurvow emlow derevyek
Dew blat a wra gwaya a-les. Hebm a furv menedhyow tan basalt a-hes keynow kres an mor bras, keffrys ha nansow fols ha tell tanvorel.

Mid-ocean_ridge_topography.gif|Bewheans a furvyans keyn kres an mor bras
Þingvellir_National_Park,_Bláskógabyggð_(6969755432).jpg|Nans fols en Rewenys
Champagne_vent_white_smokers.jpg|Tell tanvorel hidrothermel
Tristan_da_Cunha,_British_overseas_territory-20March2012.jpg|Enys volkanek war geyn kres an Mor Bras Atlantek
STS51G-034-0012_Lake_Tanganyika_June1985.jpg|Lydn Tanganyika en Nans Fols Afrika est


## Tirfurvow emlow kisus
Pan wra dew blat gwaya an eyl tro'ha y gila, furvyes ew kadonow menedhyow pekar ha'n Andes, stratoloskvenydhyow tan ha kleudhyow islonkel.

Cordillera_de_los_Andes.jpg|Kadon menedhyow an Andes
Atlantic-trench.JPG|Kleudh islonkel Puerto Rico
Cotopaxi_with_horse.jpg|Stratoloskvenydh Cotopaxi


## Tirfurvow emlow gwithyasel
A-hes emlow gwithyasel, nag ew kresten nowydh gwres po distruys. En le hedna, an eyl tu a way hevelys dh'y gila. Ledrow serth, pollow fowt gen kors imm-an-amm a hwer. 

Aerial-SanAndreas-CarrizoPlain.jpg|Fowt San Andreas, Kaliforni
Millbrae,_San_Bruno,_and_San_Andreas_Lake.jpg|Lydn San Andreas, ensampel a boll fowt
Red_Canyon_fault_scarp_sjr00100.jpg|Kleger fowt kawsys gen dorgrys


= Karrygi =
Ma dhe ehednow dyffrans a garrek gnasow dyffrans. Hebm ew skila tirwedhow dyffrans, ow kregi war an vor' dell vo usyes po tewedys.

## Men growan
Ma men growan ow tewedha en blockys pedrek. Hebm a furv karnow, pur aswonys en Kernow ha Pow Densher. Tirfurvow haval, bes en tiredhow trovadnek, ew kopjes ha bornhardts.

The_Cheesewring.jpg|Karn an Keuswask
Gwaranyemba_kopje.jpg|Kopje en Zimbabwe
Petermann_Ranges_(AU),_Uluru-Kata_Tjuta_National_Park,_Uluru_--_2019_--_3704-8.jpg|Bornhardt en Ostrali, Uluru


## Krey
Karrek dellek ew krey, etho na ell goverow frosa war enep an tir. E'n termyn woja Oos an Rew, an tir o rewys etho dowr teudh a usyas nansow, thew segh lebmyn. Krey a furv ledrow serth, hag usyes ew avel alsyow gen an mor.

White_Cliffs_of_Dover_02.JPG|Alsyow Gwydn Dover
Devil%27s_Dyke,_Sussex,_from_South_Downs_Way.jpg|Devil's Dyke, Sussex, ensampel a dirwedh krey


## Kalgh
Kalgh a furv sett a dirfurvow arbednek drefen y vos tewedhys en es gen dowr. Karst ew hanow an tirwedh ma. Ma anjei ow komprehendya fogowyow, lenkdell ha daspednfentednyow.

Gaping_Gill.jpg|Gogow kalgh - Gaping Gill en north Pow an Sowson
Cheddar_Gorge,_Somerset,_UK_-_Diliff.jpg|Kownans Cheddar Gorge
SourceDeLaLoue.jpg|Daspednfenten ryver


## Gwylar
Udn furv arbednek a galgh kevys e'n mor ew gwylar. Ev a hwer avel kribow en tiredhow trovadnek.

EilatFringingReef.jpg|Krib a wylar en Israel
GreatBarrierReef-EO.JPG|Rann a Varr-grib Meur Ostrali
Moore_Reef_underwater_ReefScape.jpg|Skeusen dandhowr a grib


= Dorles =
Possybyl ew dhe glassa tirfurvow herwydh aga teller war enep an nor. En telleryow Alpek ha pedneghlek (Arktik hag Antarktik), tirfurvow rewlivel hag amalrewlivel ew kebmyn. Gwarthevys ew dorlesow temprek gen tirfurvow ryver. Gwelys ew tirfurvow eolek en difeythtiryow an is-trovadnow. Ma tewedha krev e'n trovadnow owth askorra gweresow down ha tirfurvow men growan.

= Tirfurvow war blanettys erel =
A-dhia an 1960ow, ma dhe lies tavell efanvos vysytyes planettys erel. En varthys, possybyl o dhe weles tirfurvow pur haval dhe'n re na gwelys war an nor. Diskudhys ew ensamplow a dirfurvow ryver ha tewydnow war an planet Meurth, tirfurvow rewlivel war Blouton, lydnow war an loor Titan, menedhyow tan war Io ha Gwener. Udn process pur gebmyn war blanettys erel nag ew mar gembyn war an Nor drefen bos ayrgelgh dhe ev ew kowdelli.

### Ensamplow a gowdell

Barringer_Crater_aerial_photo_by_USGS.jpg|Kowdoll Barringer, Arizona
Valhalla_crater_on_Callisto.jpg|Lies kowdoll ow komprehendya Valhalla war Callisto
Vredefort_Dome_STS51I-33-56AA.jpg|Remenat kowdoll Vredefort, Afrika Dhyhow
Balanchine_crater_in_Caloris_Basin.jpg|Kowdoll Balanchine ow tiskwedhes bleyn en kres an kowdoll, Mergher


### Ensamplow a dirfurvow erel e'n System Howlek

Namib dune, Gale Crater Mars.jpg|Tewydnow war an blanet Meurth
Tvashtarvideo.gif|Menedh tan gweythresek war Io
Valles_Marineris_NASA_World_Wind_map_Mars.jpg|Nans fols, Valles Marineris war Veurth
Erosion_features_in_Ares_Vallis.JPG|Usyans gem dowr war Veurth
PIA17655_crop_Titan_north_polar_seas_and_lakes.jpg|Lydnow war an loor Titan
Flowing_nitrogen_ice_on_Pluto.jpg|Rewlivow a rew nitrojen war Blouton